Βιολόγος

Βιολόγος (ή γενικότερα Βιοεπιστήμονας π.χ. Βιοχημικός, Βιοφυσικός, Γενετιστής, Μικροβιολόγος, Ανοσοβιολόγος, Νευροβιολόγος κλπ.) είναι ο επιστήμονας που ασχολείται επαγγελματικά με τη Βιολογία (Βιολογικές Επιστήμες, Βιοεπιστήμες, Επιστήμες Ζωής), δηλαδή, μελετά το φαινόμενο της ζωής σε επίπεδο μοριακό, κυτταρικό, ιστολογικό, οργανικό, κοινωνικό και οικολογικό. Τα συμπεράσματα που προκύπτουν χρησιμοποιούνται για ερευνητικούς ή διαγνωστικούς σκοπούς.

Οι Βιολόγοι μπορούν να εργάζονται ως υπεύθυνοι βιολογικών εργαστηρίων στην ΕΕ και στις ΗΠΑ (δημόσια ή ιδιωτικά), μετά από κατάλληλη μεταπτυχιακή ειδίκευση (π.χ. MSc ή PhD στη Βιοχημεία, Γενετική κ.α.), ενώ στην Ελλάδα, εκτός από τον ιδιωτικό τομέα ως ελεύθεροι επαγγελματίες όπου μπορούν να ιδρύουν εργαστήρια ανάλυσης βιολογικών δειγμάτων (π.χ. τροφίμων, υδάτων κ.α.), οι Βιολόγοι μπορούν να εργάζονται σε εργαστήρια δημόσιων νοσηλευτικών ιδρυμάτων (π.χ. βιοχημείας), στα οποία μπορεί να προάγονται μέχρι και το βαθμό του Διευθυντή του εργαστηρίου.Στην Ελλάδα, σύμφωνα με τη νομοθεσία (όπως και στην ΕΕ), ο Βιολόγος ανήκει στα Επαγγέλματα Υγείας (ΠΔ υπ.αριθ.38, αρ.φύλλου 38, 25/3/2010, Παράρτημα VIII).

Επίσης, οι Βιολόγοι μπορούν να εργάζονται ως ερευνητές ή μελετητές-ελεύθεροι επαγγελματίες στο αντικείμενο της Βιολογίας των φυτικών οργανισμών (Βοτανική, Γεωπονική, Φαρμακευτικά Φυτά), της Βιολογίας των ζωικών οργανισμών ( Ζωολογία, Ιχθυολογία, Θαλάσσια Βιολογία, Κτηνιατρική), της Βιολογίας του Περιβάλλοντος-Οικοσυστημάτων (Οικολογία, Οικοτοξικολογία, Διαχείριση Οικοσυστημάτων, Βιοποικιλότητα, Βιολογία Πληθυσμών, Κοινωνιοβιολογία), της Βιολογίας-Βιοχημείας των τροφίμων (μπορούν να ιδρύουν εργαστήρια ανάλυσης τροφίμων ΦΕΚ32/11-2-2014, Νόμος υπ’ αριθ. 4235) και στη διατροφολογία (θρέψη και μεταβολισμός φυτικών οργανισμών- ζωικών οργανισμών-ανθρώπου). 
Eίναι εντελώς λανθασμένες οι φήμες από ορισμένα σχολεία, forum και φροντιστήρια ότι οι Βιολόγοι στην Ελλάδα είναι αναγκασμένοι να απασχοληθούν μόνο με την εκπαίδευση ή την έρευνα.

Οι Βιολόγοι έχουν ενεργό ρόλο στον τομέα Υγείας. Ειδικότερα με βάση το νόμο :

Περίληψη: Στην Ελλάδα, σύμφωνα με τη νομοθεσία (όπως και στην υπόλοιπη ΕΕ), ο Βιολόγος ανήκει στα Επαγγέλματα Υγείας (ΠΔ υπ.αριθ.38, αρ.φύλλου 38, 25/3/2010, Παράρτημα VIII).Οι Βιολόγοι (και οι Χημικοί-Βιοχημικοί)ανήκουν στην Ιατρική Υπηρεσία των Νοσοκομείων (άρθρο 56 παρ.2 του νόμου 2071/15-7-92). Οι Βιολόγοι μπορούν να εργάζονται ως υπεύθυνοι βιολογικών εργαστηρίων στην ΕΕ και στις ΗΠΑ (δημόσια ή ιδιωτικά), μετά από κατάλληλη μεταπτυχιακή ειδίκευση (π.χ. MSc ή PhD στη Βιοχημεία, Γενετική), ενώ στην Ελλάδα, εκτός από τον ιδιωτικό τομέα ως ελεύθεροι επαγγελματίες που υπογράφουν παροχή υπηρεσιών ( παρ. 1 του άρθρου 48 του Κ.Φ.Ε., ν.2238/1994), οι Βιολόγοι (και οι Χημικοί-Βιοχημικοί) μπορούν να εργάζονται σε εργαστήρια δημόσιων νοσηλευτικών ιδρυμάτων (π.χ. βιοχημείας), στα μπορεί να προάγονται μέχρι και το βαθμό του Διευθυντή του εργαστηρίου(άρθρο 11 του νόμου 1397/83).Επίσης, οι βιολόγοι μπορούν να ιδρύουν βιολογικά εργαστήρια αναλύσεων [ π.χ. ανάλυσης τροφίμων (ΦΕΚ32/11-2-2014, Νόμος υπ’ αριθ. 4235), κρυοσυντήρησης σπέρματος (ΦΕΚ 1ο Τεύχος, Κεφ.Δ', Αρ.Φύλλου 17, 27/1/2005), DNA κ.α.] σε συνεργασία με ιατρούς και άλλους επιστήμονες. Επίσης, οι Βιολόγοι εγγράφονται ως τακτικά-πλήρη μέλη εταιρειών ή συλλόγων όπως η Πανελλήνια Ένωση Επιστημόνων Υγείας, η Πανελλήνια Ένωση Κλινικών Εμβρυολόγων, η Εταιρεία Κλινικής Βιοχημείας, ο Σύνδεσμος Ιατρικών Γενετιστών, η Διαβητολογική Εταιρεία, η Αντικαρκινική Εταιρεία, η Εταιρεία Λιπιδιολογίας και Αθηροσκλήρυνσης κ.α.